મુંબઇ: બીએસઇ સ્મોલકેપ ઇન્ડેક્સમાં ત્રણ વર્ષમાં ૭૨ ટકાનું જંગી વળતર મળ્યું છે. લાર્જકેપ સેક્ટરના શેર કરતા સ્મોલકેપ શેરનો ચઢિયાતો દેખાવ જોવા મળ્યો છે. નોંધનીય છે કે ત્રણ વર્ષમાં બ્લુચિપ શેરોના બનેલા ઇન્ડેક્સમાં સેન્સેક્સ અને બીએસઇ લાર્જકેપ કંપનીઓમાં અનુસ્રમે ૩૪.૨૪ ટકા અને ૩૮.૫૬ ટકા વળતર મળ્યું છે. શેરબજારના નિષ્ણાતોના જણાવ્યા પ્રમાણે લાર્જકેપ કંપનીઓના શેરમાં અપેક્ષા કરતાં ઓછાં રિટર્નથી રોકાણકાર સ્મોલકેપ સેક્ટરના શેરમાં રોકાણ વધારી રહ્યા છે.